laion/Wikipedia-Exotic huggingface dataset:
ნალი

ნალი, საჭედური — გამწევი საქონლის ჩლიქის დასაცავი საშუალება, სპეციალურად გამოჭედილი რბილი ფოლადის ნაჭერი, რომელსაც რამდენიმე ლურსმნით აჭედებენ ჩლიქებზე. ნალი ორგვარია: კენტჩლიქიანებისათვის (ცხენი, ჯორი, სახედარი) მრგვალი, ხოლო წყვილჩლიქიანებისათვის (ხარი, კამეჩი) — ნახევარმთვარისებური. თავდაპირველად ამ მიზნით იყენებდნენ საქონლის ფეხებზე ამოსაკრავ მცენარეული წნულის საძირეებს. ლურსმნით დაჭედილი რკინის ნალის გამომგონებლებად ძველ რომაელებს მიიჩნევდნენ (III ს.). შემდეგ ნალის ფორმა თითქმის არ შეცვლილა. არგონავტების თქმულების მიხედვით, კოლხები მიწას სპილენძისჩლიქებიანი ხარებით ამუშავებდნენ. ცხენისათვის საქართველოში მჭედლები დანალბანდები ორგვარ ნალს ამზადებდნენ — ქართულსა და რუსულს. პირველს მრგვალად ჭრიდნენ ან ცხელი კვერვით ჭედავდნენ. ასეთ ნალს 6 სალურსმნე და შუაში ერთი თითის სიმსხო ნახვრეტი ჰქონდა ჰაერისა და დრენაჟისათვის. ჯალაბაძე გ., ქართული საბჭოთა ენციკლოპედია, ტ. 7, თბ., 1984. — გვ. 304.
ლავრაზია

ლავრაზია — ორი კონტინენტიდან ჩრდილოეთით მდებარე (სამხრეთით იყო გონდვანა). ამ ორ კონტინენტად დაიშალა პანგეა მეზოზოურ ერაში. ლავრაზიის შემადგენელი ნაწილები იყო ამჟამინდელი ევრაზია და ჩრდილოეთი ამერიკა, რომლებიც თავის მხრივ დაახლოებით 135-200 მლნ წლის წინათ განცალკევდნენ ერთმანეთისგან. ლავრაზია ზეკონტინენტი იყო, რომელიც პანგეას გახლეჩით წარმოიშვა და ჩრდილოეთის ნახევარსფეროს დიდ ნაწილს მოიცავდა, ძირითადად კი, ლავრენტიას (კონტინენტი, რომელიც პალეოზოურ ერაში არსებობდა ცენტრალური კანადის ადგილას და კანადის კონტინენტურ ფარს მისცა სახელი), ბალტიკას, ციმბირს, ყაზახეთსა და ჩინეთის ჩრდილო-აღმოსავლეთ კონტინენტურ ფარებს. ლავრაზია ლავრენტიასა და ევრაზიას აერთიანებს. ქართული საბჭოთა ენციკლოპედია, ტ. 6, თბ., 1983. — გვ. 101.
ნაციონალურ-ბოლშევიკური პარტია

ნაციონალურ-ბოლშევიკური პარტია (რუსულად Национа́л-большеви́стская па́ртия; რუსული აბრევიაციით НБП) — რუსეთის საზოგადოებრივ-პოლიტიკური ორგანიზაცია, რომელსაც ჯერჯერობით არ გააჩნია ოფიციალური სტატუსი. ნაციონალურ-ბოლშევიკური პარტია მისდევს ნეოფაშისტურ და ნაციონალბოლშევიკურ იდეებს. პარტია დაარსდა 1994 წელს. 2005 წელს რუსეთის უმაღლესმა სასამართლომ პარტიას საზოგადოებრივი მოღვაწეობა აუკრძალა. პან-მოძრაობები პანსლავიზმი ევრაზიიზმი რუსეთი რუსებისთვის რუსი ნაციონალისტების ორგანიზაციები „სხვა რუსეთი“ რუხ-წითელი ძალები Нацбол (ნაცბოლ) ნაციონალ-ბოლშევიკების საიტი Website of National-Bolsheviks Movement დაარქივებული 2018-06-10 საიტზე Wayback Machine. ნაციონალ-ბოლშევიკების ვიდეო „ნაცბოლები“ სანქტ-პეტერბურგში: სახეები და ყოველდღიურობა // პეტერბურგის ახალგაზრდული ორგანიზაციები და სუბკულტურები.
ნალია

ნალია — ღომის თაველის გასახმობი შენობა, „საღომე სახლი“ (საბა), რომელშიც სხვა მარცვლეულ კულტურებსაც აშრობდნენ. XIX-XX საუკუნის დასაწყისში გავრცელებული იყო დასავლეთ საქართველოში, უპირატესად გურია-სამეგრელოსა და იმერეთში. ნალია იყო მოწნული, ძელური და ფიცრული. იგი სასიმინდეს წააგავდა, მაგრამ უფრო დაბალი და გრძელი იყო. ნალიას მართავდნენ ხის 4 ბოძზე, რომლებზედაც გადებული იყო კოჭები, კოჭებზე აწყობდნენ ჭერს ან ჩელტს თაველის დასაფენად. კოჭებზე აღმართული იყო მორის ან მოწნული დაბალი კედელი. ნალია ორფერდა მაღალი სახურავით — ისლით ან ღომის ჩალით იყო დახურული. ნალიაში გასახმობ თაველს ლასტებით აწყობდნენ ჭერზე ან ჩელტზე. ზოგან ღომის თაველს აშრობდნენ ნელი ცეცხლის შებოლვით. სითბოს შენარჩუნების მიზნით ნალიას ბოძებსა და სხვენის თავს ნეშოთი, გვიმრით ან სიმინდის ფუჩეჩით ფუთავდნენ. დასავლეთ საქართველოს რაიონებში (გურია, ზემო იმერეთი, ქვემო სვანეთი) ნალია სასიმინდესაც ერქვა. სასიმინდე რუხაძე ჯ., ქართული საბჭოთა ენციკლოპედია, ტ. 7, თბ., 1984. — გვ. 304. რუხაძე ჯ., ხალხური აგრო-კულტურა დასავლეთ საქართველოში, თბ., 1976;
ნამარილევი

ნამარილევი — მთა საქართველოში, კახეთის მხარეში, თელავის მუნიციპალიტეტში. მდებარეობს კახეთის კავკასიონის სამხრეთ განტოტება ანდარაზანის ქედზე. სიმაღლე ზღვის დონიდან 2340 მ. აგებულია ქვედაიურული ასპიდური ფიქლებით, თიხაფიქლებითა და წვრილმარცვლოვანი ქვიშაქვებით. აქვს ბრტყელი მწვერვალი. კალთების ქვედა ნაწილი შემოსილია ფოთლოვანი ტყით (ჭარბობს წიფელი და წაბლი), ზედა ალპური მდელოებით. ჩანგაშვილი გ., ქართული საბჭოთა ენციკლოპედია, ტ. 7, თბ., 1984. — გვ. 306.
ზღვის წყალი

ზღვის წყალი — დედამიწის ზედაპირზე ზღვებსა და ოკეანეებში დაგროვილი წყალი. მსოფლიო ოკეანის წყლის საერთო მოცულობა 1370 მლნ. კმ3 შეადგენს. ზღვის წყალში გახსნილის მინერალური მარილები, აირები (უმთავრესად ჟანგბადი, აზოტიმ ნახშირორჟანგი, ზოგიერთ რაიონში გოგირდწყალბადი), უმნიშვნელო რაოდენობით ორგანული ნივთიერება (1-5 მგ/ლ) და აგრეთვე ატივნარებული გაუხსნელი ორგანული და მინერალური ნაერთები. ზღვის წყალს ახასიათებს შემდეგი ქიმიური და ფიზიკური თვისებები: მარილიანობა, რომელიც გამოისახება პრომილეთი (%0) და უჩვენებს 1 კგ ზღვის წყალში გახსნილ მყარ ნივთიერებათა რაოდენობას გრამებით. ოკეანეში ზღვის წყლის საშუალო მარილიანობა 35%0-მდეა; სიმკვრივე, რომელიც დამოკიდებულია ზღვის წყლის მარილიანობაზე, ტემპერატურასა და წნევაზე; კუმშვადობა, რომელიც იმდენად უმნიშვნელოა, რომ წნევის გაზრდა 1000 დეციბარით, რაც სიღრმის დაახლოებით 1 კმ-ით გადიდებას შეესაბამება, იწვევს სიმკვრივის მომატებას მხოლოდ 0,004-ით; ბგერის სიჩქარე, რომელიც მეტია, ვიდრე მტკნარ წყალში, და კიდევ მატულობს მარილიანობისა და ტემპერატურის ზრდასთან ერთად; სინათლის შთანთქმის კოეფიციენტი, რომელიც მაქსიმალურია სპექტრის ინფრაწითელ ნაწილში. ოკეანოლოგიაში ფართოდ იყენებენ აგრეთვე ზღვის წყლის შეფარდებით ელექტროგამტარობას, კუთრ სითბო-ტევადობას და სხვა. კიკნაძე ა., ქართული საბჭოთა ენციკლოპედია, ტ. 4, თბ., 1979. — გვ. 252.
კოშმარი

კოშმარი — სიზმარი, რომელიც იწვევს ძლიერ უსიამოვნო ემოციურ გამოხატულებას მძინარე პიროვნების მხრიდან — ძირითადად შიშსა და თავზარდაცემას, ექსტრემალურ ხიფათში ყოფნის განცდას, ტკივილის შეგრძნებას ან ვარდნის, ხრჩობისა და სიკვდილის გრძნობას. ასეთი სიზმრები შეიძლება დაკავშირებული იყოს ფიზიკურ მიზეზებთან, როგორიცაა მაღალი სიცხე, სახით ბალიშისაკენ მდგომარეობაში ძილი (ყველაზე ხშირი მიზეზი ხრჩობითი კოშმარებისა) ან შესაძლოა უკავშირდებოდეს ფსიქოლოგიურ მიზეზებს, როგორებიცაა მაგალითად ფსიქოლოგიური ტრავმა ან სტრესი, მაგრამ ასევე შეიძლება არ არსებობდეს ამ ყველაფრის აშკარა გამომწვევი მიზეზი.
ვნება (ემოცია)

ვნება (ლათ. patior, ნიშნავს ტანჯვას ან ატანას) — ემოცია, რომელიც გამოხატავს ძლიერ გრძნობას ადამიანის მიმართ. ეს არის ინტენსიური, დაუძლეველი ემოციური გრძნობა, ენთუზიაზმი ან რაღაცის სურვილი. ვნება ხშირად პასუხობს სიცოცხლით სავსე ან მგზნებარე ინტერესს, ან აღტაცებას რაიმე წინადადების, მიზეზის, მოქმედების ან სიყვარულის მიმართ. ვნება შესაძლოა იყოს გამოხატული, როგორც არატიპიური აღელვებითი გრძნობა, ენთუზიაზმი, დაუძლეველი ემოცია სუბიექტის, ობიექტის, იდეის ან ადამიანის მიმართ.
სასიმინდე

სასიმინდე — ტაროიანი სიმინდის შესანახი ნაგებობა, სადაც არის დაყრილი ტაროების განიავებისა და გაშრობის საშუალება. სასურველია სასიმინდე ფარდულებსა და საწყობებში იყოს აქტიური ვენტილაცია, რაც უზრუნველყოფს სიმინდის უდანაკარგოდ შენახვას. საწყობებისაგან განსხვავებით, ფარდულების გარე კედლები შედგება სვეტებზე მეჩხერად აკრული ძელაკებისაგან. სიმინდის მექანიზებული ჩატვირთვა ხდება დახრილი გადამზიდების საშუალებით. საწყობები, ხორბლის საწყობების მსგავსად, აღჭურვილია გადასატანი ან სტაციონარული ცხაურებით, სადაც სავენტილაციო დანადგარების საშუალებით ხდება ჰაერის ინტენსიური მიწოდება. ცხაურები მოწყობილია შენობის იატაკის დონეზე (სტაციონარული სქემა) ან იატაკის ზემოთ 15-20 სმ-ზე (გადასატანი სისტემა). სასიმინდეს იმერეთში, გურიასა და აჭარაში ნალიასაც უწოდებენ. იგი წნული, ფიცრული ან ძელური ნაგებობა ისლის, ჩალის, ლამფის, ყავრის, კრამიტის ორფერდა ან სამფერდა სახურავით, აქვს საყუნწურებში ჩასმული პატარა კარი. ფასადის მხარეს ხშირად ვიწროსვეტებიან აივანსაც უკეთებენ. სასიმინდე შეიძლება იყოს ერთ, ორ ან სამთვალიანი. სამთვალიან სასიმინდეში შუა თვალს სიმინდის საფშვნელად, გვერდითებს კი სახმობად იყენებენ. ორთვალიანი სასიმინდეც სახმობი და საფშვნელი კამერებისაგან შედგება. ერთთვალიანში სიმინდს ინახავენ და ახმობენ. სასიმინდე ჩვეულებრივ ბოძებზე იმართბა, რაც ჰაერის მოძრაობას უწრობს ხელს, ამავე მიზნით მის კედლებზე ჭრიან გამჭოლ სამკუთხრა, სწორკუთხა ან აჟურულ ორნამენტულ ღიობებს, რომელთაც „საჰაეროებს“ თუ „სასულე თვლებს“ (იმერეთი) უწოდებენ. სასიმინდის ბოძების თავზე გულჩაზნექილი ქვის „ქუდების“ დადება იციან, რომ სასიმინდეში თგვი არ აცოცდეს. სასიმინდის ქვედა ნაწილს იყენებენ სხვადასხვა სამეურნეო საქმიანობისათვის, აქ ფშვნიან სიმინდს და პარკოსნებს, დგამენ საცეხველს და ა. შ. აღმოსავლეთ საქართველოში ძირითადად გავრცელებული იყო ერთთვალიანი მოწნული სასიმინდე, რომელსაც ძარი, ზარი ან ჯინგოდორი ეწოდებოდა. ნალია ჯანელიძე ზ., ქართული საბჭოთა ენციკლოპედია, ტ. 9, თბ., 1985. — გვ. 119-120. მასალები საქართველოს შინამრეწველობისა და წვრილი ხელოსნობის ისტორიისათვის, ტ. 1, თბ., 1976; რუხაძე ჯ., ხალხური აგრიკულტურა დასავლეთ საქართველოში, თბ., 1976;
ბედრჟიხ სმეტანა

ბედრჟიხ სმეტანა (ჩეხ. Bedřich Smetana; დ. 2 მარტი, 1824, ლიტომიშლი — გ. 12 მაისი, 1884, პრაღა) — ჩეხი კომპოზიტორი, დირიჟორი, პიანისტი, საზოგადო მოღვაწე. სწავლობდა პრაღაში. 1847 წლიდან გამოდიოდა როგორც პიანისტი. 1847–1856 წლებში ხელმძღვანელობდა მის მიერვე დაარსებულ მუსიკალურ სკოლას პრაღაში. 1856–1861 წლებში ცხოვრობდა გეტებორგში, გამოდიოდა როგორც სიმფონიური დირიჟორი და პიანისტი. ამ წლებში შექმნა „6 სახასიათო პიესა“ და „მოგონებები ჩეხეთის პოლკის ფორმით“ (ფორტეპიანოსთვის); სიმფონიური პოემები „რიჩარდ III“ (შექსპირის მიხედვით), „ვალენშტაინის ბანაკი“ (შილერის მიხედვით) და „იარლ ჰაკონი“. 1862 წელს მოღვაწეობდა პრაღაში, როგორც სიმფონიური და საგუნდო დირიჟორი, პიანისტი, წერდა მუსიკალურ-კრიტიკულ წერილებს, ეწეოდა პედაგოგიურ მოღვაწეობას. 1863 წლიდან ხელმძღვანელობდა მამაკაცთა გუნდს „გლაგოლ პრაჟსკის“ და არტისტული კლუბის „უმელეცკა ბესედას“ მუსიკალურ სექციას. 1866–1874 წლებში იყო „დროებითი თეატრის“ საოპერო დირიჟორი. დაწერილი აქვს 9 ოპერა. მას ეკუთვნის „ბრანდენბურგელები ჩეხეთში“, კომიკური ოპერა „გაყიდული საატარძლო“, ოპერა-ტრაგედია „დალიბორი“ სმენის დაკარგვის გამო ბედრჟიხ სმეტანამ თავი დაანება სადირიჟორო მოღვაწეობას. ამ პერიოდში შექმნა თავისი საუკეთესო საორკესტრო ქმნილებები: პროგრამული სიმფონიური პოემების ციკლი „ჩემი სამშობლო“, ოპერები — „საიდუმლო“, „ეშმაკის კედელი“, „ვიოლა“ და სხვა. მისი შემოქმედაბა გამოირჩევა ეროვნული თვითმყოფობითა და მაღალი ოსტატობით. მან განსაზღვრა ჩეხური მუსიკის შემდგომი გზები. სმეტანას სახელს ატარებს პრაღის საკონცერტო დარბაზი. პრაღაშივე არსებობს ბერჟიხ სმეტანას მუზეუმი, რომელსაც ფილიალები აქვს ლიტომიშლსა და იაბკენიცეში. ქართული საბჭოთა ენციკლოპედია, ტ. 9, თბ., 1985. — გვ. 441.
მინერალები

მინერალი (ფრანგ. mineral < გვიანდ. ლათ. minera - მადანი) — ბუნებრივი წარმონაქმნი რომელიც ყალიბდება დედამიწის (ან სხვა კოსმოსური სხეულის) ზედაპირზე ან მის წიაღში მიმდინარე ფიზიკურ-ქიმიურ პროცესების შედეგად და ქიმიური შედგენილობათა და ფიზიკური თვისებებით თითქმის ერთგვაროვანია. მინერალები უმთავრესად მყარი სხეულებია (კრისტალური, ზოგჯერ ამორფული). ერთადერთი თხევადი მინერალია თვითნაბადი ვერცხლისწყალი. ერთნაირი შედგენილობის მარილების მოდიფიკაციები, რომელთაც სხვადასხვა სტრუქტურა აქვს (პოლიზორფოზმი), სხვადასხვა მინერალის სახეობას განეკუთვნება (მაგ., ალმასი და გრაფიტი), ხოლო მინერალის იზომორფული მწკრივების წევრებს (იზომორფოზი) მიაკუთვნებენ ერთ მინერალის სახეობას (მაგ., პლაგიოკლაზმები). მინერალის სახეობის ფარგლებში ხშირად გამოყოფენ სახესხვაობებს, რომლებიც ერთმანეთისაგან განსხვავდება ქიმიური შედგენილობის მცირეოდენი სხვადსხვაგვარობით, ზოგიერთი ფიზიკური თვისებით ან მორფოლოგიით (მაგ., კვარცის სახესხვაობებია მთის ბროლი, ამეთვისტო, ქალცედონი). ბუნებაში ამჟამად დაახლოებით 2500 მინერალის სახეობაა ცნობილი. მინერალთა უმრავლესობა იონური და კოვალენტური ნაერთებია, ნაკლებად არის განვითარებული ლითონთშორისი ნაერთებიხოლო მოლეკულური მეტად იშვიათია. მინერალთა რეალურ სტრუქტურას რეალურ სტრუქტურას ახასიათებს დეფექტები და დისლოკაციები, გარკვეული მოუწესრიგებლობა.მინერალების სტრუქტურის ზოგიერთი ელემენტი გადაადგილებულია რაც იწვევს პოლიტიპიურ მოდიფიკაციათა წარმოქმნას. ქიმიურ ელემენტთა როლი მინერალთა სტრუქტურაში სხვადასხვაა: ერთიანი-მთავარი ელემენტები განსაზღვრავენ მინერალთა ძირითად შედგენილობას მეორენი რომელთა თვისებანი მთავარ ელემენტთა თვისებების მსგავსია მინერალებში გვხვდება როგორც იზომორფული მინარევები( მაგ: Ge, In, Pd, Cd, Ga, Ti, Se, I, BR, Re, Rb და სხვა ) მინერალების სია პოლიმორფიზმი Busbey, A.B.; Coenraads, R.E.; Roots, D.; Willis, P. (2007) Rocks and Fossils. San Francisco: Fog City Press. ISBN 978-1-74089-632-0.  Chesterman, C.W.; Lowe, K.E. (2008) Field guide to North American rocks and minerals. Toronto: Random House of Canada.  Dyar, M.D.; Gunter, M.E. (2008) Mineralogy and Optical Mineralogy. Chantilly, Virginia: ამერიკის მინერალოგიური ასოციაცია.  ვიკისაწყობში არის გვერდი თემაზე: მინერალები Mindat mineralogical database, largest mineral database on the Internet "Mineralogy Database" by David Barthelmy (2009) "Mineral Identification Key II" Mineralogical Society of America "American Mineralogist Crystal Structure Database" Minerals and the Origins of Life
სლავონია

სლავონია (ხორ. Slavonija) — ხორვატიის 4 ისტორიული რეგიონიდან ერთ ერთი. დანარჩენი სამია: დალმაცია, ისტრია და ნამდვილი ხორვატია. ზოგიერთ ლათინურ წყაროში სლავონიას XIII საუკუნემდე მთელს ხორვატიის ტერიტორიას უწოდებდნენ. XIII საუკუნიდან სლავონია ერქვა მდინარეების, სავისა და დრავის მარჯვენა ნაპირებს შორის მიწებს. XVII-XVIII საუკუნეებში ერქვა მდინარე დრავის, დუნაისა და სავის მარჯვენა შუამდინარეთს. რეგიონის ფართობია 12,556 კმ² (ხორვატიის 22,2%), ხოლო მოსახლეობა 806,192 (ხორვატიის მოსახლეობის 18.8%). რეგიონის უდიდესი ქალაქია ოსიეკი. რეგიონის კლიმატი არის ზომიერი და კონტინენტური. Richard C. Frucht (2005). Eastern Europe: An Introduction to the People, Lands, and Culture. ABC-CLIO. ISBN 978-1-57607-800-6. ციტირების თარიღი: 18 October 2011.  (2004) The former Yugoslavia's diverse peoples: a reference sourcebook. ABC-CLIO. ISBN 978-1-57607-294-3. ციტირების თარიღი: 17 October 2011.  Frederic Chapin Lane (1973). Venice, a Maritime Republic. JHU Press. ISBN 978-0-8018-1460-0. ციტირების თარიღი: 18 October 2011.  Ivan Mužić (2007). Hrvatska povijest devetoga stoljeća (PDF) (Croatian), Naklada Bošković. ISBN 978-953-263-034-3. ციტირების თარიღი: 14 October 2011.  დაარქივებული 8 August 2019[Date mismatch] საიტზე Wayback Machine.Category:Webarchive-ის თარგის შეტყობინებები Nation, R. Craig (2004). War in the Balkans, 1991–2002. Lightning Source. ISBN 978-1-4102-1773-8. ციტირების თარიღი: 1 April 2012.  ვიკისაწყობში არის გვერდი თემაზე: სლავონია Croatian National Tourist Board – Slavonia Regional Development Agency of Slavonia and Baranja დაარქივებული 2020-09-29 საიტზე Wayback Machine. ↑ Frucht, Richard C. (2004). Eastern Europe: An Introduction to the People, Lands, and Culture, illustrated, ABC-CLIO, გვ. 413. ISBN 1576078000. ციტირების თარიღი: 15 August 2012.
The Closest Thing to Crazy

The Closest Thing to Crazy — ქეთი მელუას სადებიუტო სინგლი, რომელიც შესულია მის ფართოდ აღიარებულ ალბომში Call Off the Search. ეს სიმღერა პირველად 1995 წელს გამოჩნდა მაიკ ბატის ალბომში Arabesque. სინგლი გამოიცა 2003 წლის 1 დეკემბერს. „Closest Thing to Crazy“ (მაიკ ბატი) „Downstairs to the Sun“ (ქეთი მელუა) „Thank You, Stars“ (მაიკ ბატი) ↑ http://www.discogs.com/Katie-Melua-The-Closest-Thing-To-Crazy/release/1688423
ტანა (საქართველო)

ტანა — მდინარე გორის მუნიციპალიტეტში, თრიალეთის ქედის ჩრდილოეთ კალთაზე, მტკვრის მარჯვენა შენაკადი. სათავე აქვს ზღვის დონიდან 2000 მ. სიმაღლეზე. სიგრძე — 39 კმ, აუზის ფართობი — 382 კმ². საზრდოობს წვიმის, თოვლისა და მიწისქვეშა წყლებით. წყალდიდობა იცის გაზაფხულზე, მდგრადი წყალმცირობა — ოქტომბრიდან თებერვლის ბოლომდე. გამოყენებულია სარწყავად. ი. აფხაზავა, ქართული საბჭოთა ენციკლოპედია, ტ. 9, თბ., 1985. — გვ. 651.
Call Off the Search

Call Off the Search — ქართველ მომღერალ ქეთი მელუას სადებიუტო ალბომი, გამოცემული 2003 წელს. ↑ Loftus, ჯონny. Call Off the Search AllMusic-ზე ↑ დაარქივებული ასლი. დაარქივებულია ორიგინალიდან — 2009-08-22. ციტირების თარიღი: 2012-10-10. ↑ 3.00 3.01 3.02 3.03 3.04 3.05 3.06 3.07 3.08 3.09 3.10 charts.org.nz - Katie Melua - Call Off The Search. charts.org.nz. დაარქივებულია ორიგინალიდან — 2012-11-02. ციტირების თარიღი: 8 აგვისტო 2011. ↑ The ARIA Report WEEK COMMENCING: 9th თებერვალი 2004 Issue No: 728. ↑ Chartverfolgung. musicline.de. დაარქივებულია ორიგინალიდან — 2012-07-21. ციტირების თარიღი: 24 ივლისი 2011. ↑ 6.0 6.1 Katie Melua - Call Off The Search - Music Charts. acharts.us. ციტირების თარიღი: 15 აგვისტო 2011. ↑ R[EItEUET[`. ORICON STYLE. ↑ "2004-01-25 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ 9.0 9.1 Call off the Search - Katie Melua | Billboard.com. billboard.com. ციტირების თარიღი: 8 აგვისტო 2011. ↑ ARIA-ს ჩარტები – აკრედიტაციები – 2004 Albums. ავსტრალიის ხმისჩამწერი ინდუსტრიის ასოციაცია. ↑ Danish album certifications – Katie Melua – Call Off the Search. IFPI დანია. ↑ ოქროს/პლატინის მონაცემთა ბაზა (Katie Melua; 'Call Off the Search') გერმანულად. ფედერალური მუსიკალური ინდუსტრიის ასოციაცია. ↑ Dutch album certifications – Katie Melua – Call Off the Search ჰოლანდიურად. ჰოლანდიის გამოსახულების და მუსიკალური მატარებლების პროდიუსერების და იმპორტიორების ასოციაცია. ↑ New Zealand album certifications – Katie Melua – Call Off the Search. ახალი ზელანდიის ხმისჩამწერი კომპანიების ასოციაცია. ↑ Norwegian album certifications – Katie Melua – Call Off the Search ნორვეგიულად. IFPI ნორვეგია. ↑ ოფიციალური შვეიცარიული ჩარტების და მუსიკის საზოგადოება: ჯილდოები (Katie Melua; 'Call Off the Search'). Hung Medien. ↑ Barstein, Brand (15 იანვარი 2013). „The biggest selling Easy Listening albums of the millennium revealed!“. ოფიციალური ჩარტების კომპანია. ციტირების თარიღი: 27 დეკემბერი 2016. ↑ British album certifications – Katie Melua – Call Off the Search. ბრიტანეთის ფონოგრამების მწარმოებლების ასოციაცია. შეიყვანეთ Call Off the Search ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ IFPI - ევროპის პლატინის ჯილდოები – 2005. ფონოგრამების ინდუსტრიის საერთაშორისო ფედერაცია.
ტრაიბეკას კინოფესტივალი

ტრაიბეკას კინოფესტივალი (ინგლ. TriBeCa Film Festival) — დამოუკიდებელი ფილმების ყოველწლიური საერთაშორისო კინოფესტივალი, რომელიც ტარდება ნიუ-იორკში, აშშ-ში. დაარსდა 2002 წელს ჯეინ როზენთალის, რობერტ დე ნიროსა და კრეიგ ჰატკოფის მიერ, მსოფლიო სავაჭრო ცენტრზე განხორციელებული 2001 წლის 11 სექტემბრის ტერაქტის საპასუხოდ. შეგიძლიათ იხილოთ მედიაფაილები თემაზე „ტრაიბეკას კინოფესტივალი“ ვიკისაწყობში. ოფიციალური საიტი Opinion piece: film, „Rubberneck“
ძველი რომის მონეტები

ძველ რომში მაღალი ხარისხის, მხატვრულად ბრწყინვალედ შესრულებულ მონეტებს ჭრიდნენ. იმპერატორების ხანაში ფულის ნიშნებზე ძირითადად იმპერატორების პორტრეტებია გამოსახული. იმპერიის ფარგლებში რამდენიმე ზარაფხანა მოქმედებდა და გარკვეულ რეგიონებს ფულის ნიშნებით ამარაგებდა. ხშირად ერთი იმპერატორის დროს ბევრი სხვადასხვა მონეტა იჭრებოდა. თითოეული მათგანი იმპერატორის რაიმე დიდ სამხედრო მიღწევას ასახავდა. მაგალითად, იმპერატორ ტრაიანეს მონეტის ძალიან ბევრი ნაირსახეობა არსებობს. Burnett, Andrew (1987). Coinage in the Roman World. London: Seaby. ISBN 978-0-900652-84-4.  Henry Cohen, Description historiques des monnaies frappées sous l'Empire romain, Paris, 1882, 8 vols. There exists online version of this Cohen's catalogue Greene, Kevin. Archaeology of the Roman Economy. Berkeley, California: University of California Press, 1986. Christopher Howgego. Ancient History from Coins. London: Routledge, 1995. Jones, A. H. M. The Roman Economy: Studies in Ancient Economic and Administrative History. Oxford: Basil Blackwell, 1974. ვიკისაწყობში არის გვერდი თემაზე: ძველი რომის მონეტები Doug Smith's Site on Roman and Greek Coins Forvm Ancient Coins Identification, counterfeit detection, articles and photo galleries CoinArchives.com: A large database of coins previously sold at auction—includes images and prices Brad's Introduction to Ancient Coins
ნეოფაშიზმი

ნეოფაშიზმი — ტერმინი, რომელიც იხმარება მეორე მსოფლიო ომის შემდგომ წარმოქმნილი ჯგუფების დასახასიათებლად, რომელთა იდეები და საქმიანობა ფაშიზმის ელემენტებს შეიცავს. ტერმინი ნეოფაშიზმი გამოიყენება მათ მიმართაც, ვინც აღტაცებას გამოხატავს ბენიტო მუსოლინის ან ფაშისტური იტალიის მიმართ. ნეოფაშიზმი ძირითადად შეიცავს ნაციონალიზმისა და ანტი-იმიგრაციულ ანაც ნატივიზმისა და ანტი-კომუნიზმის ელემენტებს. ის ეწინააღმდეგება საპარლამენტო სისტემასა და ლიბერალურ დემოკრატიას. შეგიძლიათ იხილოთ მედიაფაილები თემაზე „ნეოფაშიზმი“ ვიკისაწყობში. ვიქსიკონში განმარტებულია სიტყვა: ნეოფაშიზმი
დოკუმენტური ფილმი

დოკუმენტური ფილმი – კინოხელოვნების სახეობა, რომელიც გულისხმობს რეალური ისტორიული მოვლენებისა თუ რეალური ადამიანების ასახვას (განსხვავებით მხატვრული ფილმისაგან) ფილმი რომელიც მოგვითხრობს, რეალურ ისტორიას , რეალურ პრობლემებს , ფილმი რომელიც ეხება საზოგადოებრივ საკითხებს და მათი გადაჭრის გზებს. ფილმის რომლის მიზანია საზოგადოებრივი განათლების ამაღლება და განვითარება , შეხედულებების ცვალებადობა რაიმე საკითხზე.
კრავაი ჯაყელი

კრავაი ჯაყელი, კრავაჲ ჯაყელი — XII საუკუნის II ნახევრის საქართველოს პოლიტიკური მოღვაწე, დიდგვაროვანი ფეოდალის სამძივრის დედა. ყუთლუ-არსლანის პოლიტიკური დასის გამოსვლის დროს თამარ მეფემ კრავაი ჯაყელი და ხუაშაქ ცოქალი გაგზავნა აჯანყებულებთან მოსალაპარაკებლად. საპატიო მანდილოსნებმა დავალება წარმატებით შეასრულეს. მეტრეველი რ., ქართული საბჭოთა ენციკლოპედია, ტ. 11, თბ., 1987. — გვ. 547. „ისტორიანი და აზმანი შარავანდედთანი“[მკვდარი ბმული]
მურვან ჯაყელი

მურვან ჯაყელი — სამხრეთ საქართველოს წარჩინებული ფეოდალი XI საუკუნის II ნახევარში. წყაროებში მოხსენებულ ჯაყელთა საგვარეულოს მეორე წარმომადგენელი ბეშქენ I ჯაყელის შემდეგ, შესაძლოა მისი შვილიც. ყველის (ციხე-ქალაქი ჯავახეთში) ერისთავი. მისი სახელი უნდა იკითხებოდეს ჯაყელთა საგვარეულო სამარხის — ალის წმ. გიორგის ეკლესიის ეკვტერის XI საუკუნის სამშენებლო წარწერის დაზიანებულ ნაწილში, როგორც ამ ეკვტერის ამშენებლისა. ამავე წარწერაში მოხსენებული არიან ჯაყელთა საგვარეულოს სხვა წარმომადგენლებიც: ერისთავთერისთავი ბოცო, ივანე და ბეშქენი. „მატიანე ქართლისა“ გვამცნობს, რომ XI საუკუნის 60-იან წლებში, ბაგრატ IV-ის ბრძანებით, ჯაყელი თავისი ლაშქრით ივანე ლიპარიტის ძესთან და ნიანია ქვაბულიძესთან ერთად, დაედევნა ქართლში შემოჭრილ განძისა ამირა ფადლონს და გააქცია. შოშიაშვილი ნ., ქართული საბჭოთა ენციკლოპედია, ტ. 11, თბ., 1987. — გვ. 547.
Living in the Past

Living in the Past — ბრიტანული პროგრესული როკ-ჯგუფ ჯეთრო ტალის ორმაგი ალბომი, რომელიც არის მისი საუკეთესო სიმღერების კომპილაცია. იგი 1972 წელს გამოვიდა. გარდა ცნობილი სიმღერებისა, ალბომში თავმოყრილია ჯგუფის იშვიათი სიმღერები, სინგლები და მათი B-მხარეებიც. ორი მათგანი, By Kind Permission Of და Dharma for One, ჩაწერილია კარნეგი-ჰოლში გამართულ კონცერტზე. ალბომის სახელწოდება მომდინარეობს ამავე სახელწოდების სიმღერიდან, რომელიც ბრიტანეთში სინგლის სახით გამოიცა 1969 წლის მაისში. აღსანიშნავია გამოცემის ბუკლეტი, რომელსაც თან ახლდა 50-მდე ფოტოსურათი. აშშ-ში ალბომი მოხვდა ჩარტის #3 ადგილზე და მოიპოვა ოქროს სტატუსი. სასათაურო კომპოზიცია იქცა ჯეთრო ტალის პირველ ჰიტად შტატებში, რომელიც მოხვდა 40 საუკეთესო სინგლის სიაში. ყველა სიმღერის ავტორი — იენ ანდერსონი გარდა მითითებულისა. აშშ და ბრიტანული გამოცემების სიმღერების სიებში არსებული განსხვავების გამო, CD-გამოცემებშიც მნიშვნელოვანი განსხვავებები იყო. ვინაიდან Benefit-ის ორიგინალურ ამერიკულ CD-ზე არ იყო შეტანილი „Alive and Well and Living In“, Living in the Past-ის ზოგიერთ აშშ CD ვერსიაში იგი დამატებულია. ყველა ერთდისკიანი გამოცემიდან ამოღებულია „Bourée“ და „Teacher“ - ალბომის ერთ დისკზე ჩასატევად, თუმცა ორივე ქვეყნის გამოცემაში არის „Inside“ - მანამდე გამოსული მხოლოდ ბრიტანულ გრამფირფიტაზე. 1997 წელს Mobile Fidelity Sound Lab-მა კომპილაცია ორმაგ CD-ზე გამოუშვა. მასში შევიდა როგორც ბრიტანულ, ასევე ამერიკულ ვერსიებში შესული ყველა სიმღერა. არ არის შეტანილი „Bourée“ და „Teacher“. სიმღერების იგივე სია, რაც ერთდისკიან ბრიტანულ გამოცემაში. დამატებულია „Alive and Well and Living In“, ხოლო „Locomotive Breath“-ს ენაცვლება „Hymn 43“. ამ ვერსიაში შეტანილია ყველა სიმღერა როგორც ბრიტანული, ასევე ამერიკული ორიგინალური სიმღერების სიიდან. Living in the Past (1972) AllMusic-ზე (მთავარი) Living in the Past (1972) AllMusic-ზე (ბრიტანეთი) Living in the Past (1972) AllMusic-ზე (ამოღებული გაყიდვიდან) ↑ Bruce Eder. Jethro Tull - Living in the Past (1972) album review, credits & releases at AllMusic.com. AllMusic. ციტირების თარიღი: 1 May 2015. ↑ Marsh, Dave; Swenson, John (Editors). The Rolling Stone Record Guide, 1st edition, Random House/Rolling Stone Press, 1979, p. 193. ↑ Gordon Fletcher. (15 February 1973) Jethro Tull - Living in the Past (1972) album review at Rolling Stone. TullPress.com. დაარქივებულია ორიგინალიდან — 4 March 2016. ციტირების თარიღი: 3 June 2015. ↑ Billy Walker. (24 June 1972) Jethro Tull - Living in the Past (1972) album review at Sounds. TullPress.com. დაარქივებულია ორიგინალიდან — 4 March 2016. ციტირების თარიღი: 3 June 2015. ↑ Jethro Tull - Benefit (1970) album releases & credits at Discogs.com ↑ 6.0 6.1 Jethro Tull - Living in the Past (1972): US 1992 single CD at Discogs.com ↑ Jethro Tull - Living in the Past (1972): Chrysalis/Reprise Records 1972, US vinyl 2LP at Discogs.com ↑ 8.0 8.1 Jethro Tull - Living in the Past (1972): Mobile Fidelity Sound Lab, UDCD 2-708, 1997 remastered gold 2CD at Discogs.com ↑ Jethro Tull - Living in the Past (1972): UK 1972 vinyl 2LP at Discogs.com ↑ Jethro Tull - Living in the Past (1972): UK 1987 single CD at Discogs.com